|  |
| --- |
| Спецификација завршног рада |
| Студијски програм: **Васпитач у предшколским установама** |
| Врста и ниво студија: **Мастер академске студије** |
| Број ЕСПБ: 20 |
| Услов: Положени сви испити |
| **Циљеви завршног рада:**   * оспособљавање студената за примену теоријских и емпиријских истраживачких приступа у домену васпитно-образовног рада са децом предшколског узраста; * оспособљавање студената за критичко промишљање и разумевање узрочно-последичних веза и односа различитих васпитно-образовних проблема у раду са децом предшколског узраста; * развијање способности за комплексно вредновање и креативно унапређивање васпитно-образовног рада у предшколским установама; * оспособљеност за научно-истраживачки рад и наставак школовања на докторским студијама. |
| **Очекивани исходи:**  Очекује се да се код студената развију следеће компетенције:   * планирања, програмирања, реализовања и истраживања у области васпитно-образовног рада у предшколским установама; * креативног педагошког промишљања, изражавања и деловања; * имплементације резултата истраживања у васпитно-образовну праксу; * критичког праћења научне и стручне литературе. |
| **Општи садржаји:**  Завршни рад представља истраживачки рад студента у којем студент примењује стечена, али и нова сазнања из области предшколског васпитања и образовања и методологије истраживања у васпитно-образовном раду. Након усвојене теме завршног (мастер) рада, студент израђује студијски пројекат истраживања који мора бити одобрен од стране наставника ментора. Након тога, студент обавља истраживање и пише извештај о обављеном истраживању у форми завршног рада. Завршни рад садржи следеће целине: Увод (у којем се даје образложење избора и значаја теме завршног рада), Теоријска оријентација истраживања (у којој се образлаже парадигма истраживања, наводе и критички разматрају резултати досадашњих релевантних истраживања и разрађује теоријски приступ проблему), Методолошка оријентација истраживања (предмет, циљ, задаци, хипотезе, варијабле, узорак, методе, технике, инструменти, статистички поступци истраживања), Интерпретација резултата, Закључна разматрања, Преглед литературе и Прилози. Након завршеног рада, студент у договору и координацији са наставником-ментором приступа јавној одбрани завршног рада. |
| **Методе извођења:**  Менторски рад, самостални истраживачки рад студената. |
| **Оцена (максимални број поена 100)** |
| **Предиспитне обавезе:** Израда завршног ( мастер) рада 70 поена  **Завршни испит:** Одбрана завршног (мастер) рада 30 поена |